Nem félünk ám tőletek. Nem félünk tőletek.
Meglátjátok. Elkalapálunk titeket.
- Nem lesz abból semmi! - Meglátjátok.
És kezdődhet is az AFC bajnoki döntője.
Innen, a Heinz Field stadionból nyílik meg az út a Super Bowlhoz.
A Patriots szezonbeli teljesítményére,
arra, hogy a Super Bowl előtt állnak,
kétféle magyarázat adható:
a Patriots vagy egy nagyon jó futballcsapat,
vagy csak szerencséjük volt.
A Patriots félelmetes ellenfélnek számít,
és aki látta Tom Brady teljesítményét a hóban a múlt hétvégén, az tudja,
hogy a New England-i irányító nem okoz csalódást.
Ajaj!
A földre került.
A Patriots irányítója a földön, és megsérült.
Pont a térde alá kapta.
Hűha!
Azon a meccsen harmadszorra találták el ugyanazt a bokámat.
Eléggé fájt, de...
azt mondtam, „Nem, nem! Focizni akarok.”
Csakhogy akkor az edző úgy döntött: „Tudjátok, mit? Maradunk inkább Drew-nál.”
És Drew Bledsoe lép a pályára.
Drew Bledsoe, aki a második héten dőlt ki a csapatból mellkassérülés miatt.
És Brady került a helyére.
Mikor kimentem a pályára, hirtelen csend lett.
Nyilván az egész világ fejében az járt:
„Na jó, ez a fazon ezer éve nem játszott.”
Tudjátok? „Ennyi. Vége a mérkőzésnek.”
Micsoda dobás Drew Bledsoe-tól!
De minden tőlem telhetőt bele akartam adni,
elvégre nagyon közel volt a Super Bowl.
Ennyire közel kerülni, és aztán mégsem továbbjutni...
azt nem hagyhattam.
Hátrafelé keresgél, dob. Szabad ember!
Touchdown!
Touchdown Drew Bledsoe-tól!
A New England Patriots Pittsburghben megcsinálta az elképzelhetetlent!
Legyőzte a Steelerst 24-17-re.
Jóságos ég!
Ezt nem hiszem el, haver.
Micsoda történet! Drew Bledsoe beugrik a lesérült Tom Brady helyett,
és pazar játékot mutat be.
Elérzékenyült?
A nehéz év után büszke vagyok, hogy megyünk a Super Bowlra.
Megleptük a világot! Megleptük a világot!
Ide hallgasson mindenki, aki esélytelennek tartott minket!
Megyünk a Bourbon Streetre!
Irány a Bourbon Street!
- Megyünk a Bowlra! - New Orleans!
Ünnepel a New England Patriots.
Irány a Super Bowl New Orleansban!
Itt van mellettem Robert Kraft, a csapat elnöke és tulajdonosa.
Szeretném kifejezni az elismerésemet Belichick edzőnek és a stábjának,
valamint minden játékosunknak, akinek a csapat volt az első.
Átadták a kupát,
és hirtelen ráébredtem: „Szentséges ég!
Megyek a Super Bowlra.”
A szurkolóinknak,
akik támogatnak minket esőben, hóban, napsütésben,
köszönjük nektek!
Csodálatos, hogy eljutunk az ország legnagyobb mérkőzésére.
Értettem, mit éreznek a szurkolók, hiszen én is közéjük tartoztam.
Arról álmodtam, hogy bejutunk a Super Bowlra,
és már jóval azelőtt, hogy miénk lett volna a csapat.
1971-ben, mikor megépült az új stadion Foxborough-ban,
elhatároztam, hogy szezonbérletet veszek.
Mindig szenvedélyesen rajongtam a futballért.
Az erő, a csapatmunka...
Meg akartam ismertetni a fiaimmal is.
Emlékszem,
apámnak volt egy aktatáskája olyan apró zárral mindkét végén.
Kisgyerekként azt hiszed, a világ legnagyobb titkait őrzik
abban az aktatáskában. Apám kinyitotta,
és papírcetlik voltak benne
a régi Patriots-figurás logóval. És apa azt mondta:
„Látod ezeket? Szezonbérletek a Patriots-meccsekre.”
A csapat kovácsolta össze a családunkat,
viszont akkoriban nem volt könnyű szurkolónak lenni.
Végül szabadon!
Hogy mi megy rosszul? Eddig nagyjából minden.
Az ostobaságokat látva azt gondoltam:
„Hű, ha az enyém volna a csapat, mit mindent csinálnék!”
Csak vágyálom volt? Sokan valószínűleg annak tartották.
Szólna, hogy Robert keresi?
Egy lentről érkező üzletember voltam
egy papírvállalat élén.
Nem figyelt egy rakat pénz a bankszámlámon.
Tudtam, hogy valahogy pénzhez kell jutnom,
és rájöttem: a régi Foxboro stadion a megoldás.
A stadion tényleg idejétmúlt volt.
Sokak szerint már nem ért semmit.
De felismertem, hogy a meccsek alatti fő bevételi forrás
a parkoló és maga a stadion.
A következő évtizedben
lépéseket tettem, hogy megvásárolhassam a stadiont
és a földterületet, amin a stadion állt,
igencsak alacsony áron.
Senki sem értette meg, mennyire fontos volt ez.
Vagy 20 vevő próbálta megvásárolni a csapatot,
de amint megtudták, hogy én tartom kézben a bevételeket, kihátráltak.
1994. JANUÁR
...csodás volt.
James Orthwein ma délután bejelentette,
hogy eladja a csapatot egy helyi vevőnek, Robert Kraftnak.
Az a célom, hogy bajnoki címhez segítsem a New England-i régiót.
Nem azért csináltuk ezt, hogy más csapatoknak tapsolhassunk.
Szeretünk nyerni.
És nagyon szorosan együttműködünk majd Parcells edzővel,
hogy legyen egy rendkívüli csapatunk.
VEZETŐEDZŐ, 1993-1996
Drukkoltam Kraftnak, mert az akkori helyzet
kissé rendezetlen volt.
A korábbi tulajdonosok nem voltak hajlandók áldozni a jó játékosokra.
Így amikor jött Kraft...
...reméltem, hogy ő támogatóbb lesz.
Egyesek annyira biztosak benne, hogy az új tulajdonos,
Robert Kraft nyeri akar, hogy képesek egész éjjel
és a hajnali órákban sorban állni a legjobb helyekért.
Végre van egy elszánt edzőnk, egy elszánt tulajdonosunk!
Ők nem sajnálják majd a pénzt, és nyerni fogunk.
Egy olyan edzővel, aki két Super Bowlt nyert másokkal,
és egy olyan tulaj mellett, aki komolyan részt vett a csapatvezetésben,
és nem csak egy játszadozó milliárdos volt...
EGY ÚJ KORSZAK HAJNALA
...izgatott várakozás kezdődött: „Jó, talán megváltozhatnak itt a dolgok.”
Bledsoe állja a sarat.
Bumm! Touchdown!
Ez egyenlő egy győzelmi szivarral:
Bob Kraft felveszi a kabátját.
Kraft első évében javult a csapat,
és nagyon közel állt ahhoz, hogy valami különlegeset érjen el.
1997. JANUÁR
Íme, az Amerikai Futballkonferencia bajnoka,
a New England Patriots!
'97-ben a csapat bejutott a Super Bowlra.
Nagy izgalommal vártuk, mit hoz a jövő.
HOZZÁTOK EL A BAJNOKI CÍMET!
Ugyanakkor
világos volt, hogy valami nem stimmel Bill Parcells edzővel.
Tonhal! Tonhal! Tonhal!
Elértünk végre valami sikert,
de úgy éreztem, hogy Kraft nem mindig sorakozik fel
azok mögé a dolgok mögé, amikről tudtam, hogy a csapatépítéshez a legjobbak.
Kraft nem rendelkezett igazi futballháttérrel.
A tapasztalatlanságának köszönhetően elvette tőlem a draftolást,
és valaki másnak adta.
Azt éreztem, hogy hozzá nem értők hoznak
személyügyi döntéseket a szervezetben.
És ez nem volt az ínyemre.
Tudtam, hogy nem megyek vissza a Patriotshoz.
Mindenki nagyon várja,
hogy Parcells mit fog nyilatkozni a sajtónak úgy fél óra múlva.
A hírek szerint a vasárnapi lesz Parcells utolsó meccse
vezetőedzőként a Patriotsszal.
A mai hírek is arról szólnak: Parcells távozik.
Mondana erről valamit?
Ez idegesített minket, játékosokat.
Az egykori legrosszabb csapat eljut a Super Bowlig,
ami hatalmas teljesítmény.
Mégsem ez volt a hír a Super Bowl alatt. Hanem hogy Parcells átigazol-e a Jetshez.
Super Bowl-varázslat ide vagy oda,
az edző New Yorkba megy, igaz?
Kizárt,
hogy ne a Jetsnél folytassa jövőre.
Ez egy rossz házasság Bob Kraft és Bill Parcells között.
Vasárnap este tízkor talán mindketten magukhoz ölelik
a Vince Lombardi-trófeát, de hétfő reggel kilenckor
nem fognak egymás karjába borulni.
Lássuk az AFC-bajnokot: a New England Patriots!
Ha a csapatod bejut a Super Bowlba, az összes energiát
arra akarod összpontosítani, hogy minden lehetséges dolgot megtegyél a győzelemért.
Azon a Super Bowlon ez nem történt meg.
Teljesen elszívta a levegőt Bill flörtölése a Jetsszel.
...Favre készül hátul az első dobásához.
Mélyre küldi a labdát. Ott is egy szabad ember.
Touchdown a Green Baynek.
A végeredmény Green Bay Packers 35,
New England Patriots 21.
Parcells edzőnél nem éreztem, hogy mindig a csapat lett volna az első.
Olyan döntéseket hozott, melyek főleg Bill Parcells érdekeit szolgálták,
és nem a New England Patriots érdekeit.
Megfogadtam magamban, hogy a jövőben
olyan edzőt keresek, akinél tényleg a csapat az első.
5 ÉVVEL KÉSŐBB - 2002. JAN. 28.
New Orleansból jelentkezünk, a 36. Super Bowlról.
Emlékszünk: öt éve
Bob Kraft Patriots-tulajdonos első útja a Super Bowlra ugyan emlékezetes volt,
de nem túl kellemes élmény.
Nagy szerencse, hogy a családunk ismét játszik a Super Bowlban.
Erre koncentrálunk, és remélhetőleg minden tőlünk telhetőt megteszünk
a teljes összhangért,
hogy hazavihessünk egy bajnoki címet a szurkolóknak.
Megtanultam az élettől: tehetséges emberekből sohasem elég,
és Bill Belichick mindig is azt tette, ami a csapatnak a legjobb.
Mindössze
középszerű teljesítményre számítottunk a Patriotstól, mégis itt vannak.
A St. Louis Rams a New England Patriots ellen
a legnagyobb futballtrófeáért, a Vince Lombardi-kupáért.
Bill, a csapat
egész évben összeszedett és profi volt.
Ön szerint ezen a héten még jobban fog mindenki koncentrálni?
Magasabb szintű a figyelem,
a szokásosnál kicsit erősebb az odafigyelés.
Remekeltek egész évben,
de semmi kétség:
ez egy különleges hét, egy különleges mérkőzés,
és mindenki tisztában van a téttel.
Azon a héten,
emlékszem, megérkeztem, és Bill beszélt a csapathoz...
Vigyük be! Vigyük be!
Azt mondta: „Figyeljetek! Ezt együtt csináljuk.
Ha a csapatért félre tudjátok tenni a személyes érdekeiteket,
és csináljátok, amit kell,
akkor nyerni fogunk. Legyőzzük őket.”
Tegnap este a Patriots itt, New Orleans külvárosában szállt meg,
távol a Francia negyed nyüzsgésétől,
hogy lehetőleg minden a megszokott kerékvágásban menjen tovább.
Szép odakint. Medence.
Mikor megérkeztünk a hotelbe,
főként arra figyeltem a játékosoknál, hogy mivel rengeteg a dolgunk,
minden rendben legyen, és ha van valami probléma,
akkor tudjak róla.
Lawyer... odajött hozzám, és... mérges volt a szobája miatt.
Jaj, basszus!
LAWYER MILLOY, SÖPRÖGETŐ
Na igen, megérkeztünk a hotelbe,
és olyan pici volt a szobám, hogy járt hozzá egy oxigénpalack.
Ezt a szobát figyeljétek! Valami vicc?
Szép szobákat szeretnének.
Nem olyan icipici egyszemélyeseket.
Senki sem akar úgy aludni,
hogy a karja meg a lába lelóg az ágyról.
Ezzel aztán végképp nem foglalkoztam. Azt mondtam:
„Lawyer, nézd, megkaphatod a vezetőedző szobáját.
Nem érdekel. Ha az sem elég jó neked,
jobbal nem szolgálhatok. Parancsolj!”
Gardróbszoba?
Atyaég!
- Igen! - Komoly?
A hét hátralévő részében
végig ez ment: „Lawyer, minden rendben? Megfelelő a panoráma?
Jó a szobád? Elég tágas?”
Egész héten ezzel poénkodtunk.
Az edző így hívta fel újra a figyelmet: mindig a csapat az első.
Ez aztán segített felkészülni ahhoz, ami következett.
Úgy fest, ez a Super Bowl Dávid és Góliát harca lesz.
A 14 pontos vereségre tippelt New England Patriots
azt hiszi, legyőzheti a hatalmas sárkányt... mármint a Ramst.
Néztem a Ramst a 36. Super Bowlban.
Nekik volt a legjobb támadósoruk, és sztárjátékosokkal fociztak.
Minek cirkuszba járni? A Ramsnél semmi sem látványosabb.
Kerek a csapat: gyorsak és robbanékonyak a labdával.
És touchdown!
A Ramsből dinasztia lesz.
Övék a világ legjobb támadósora
és a harmadik legjobb védelem.
Nyolc meccset nyertek zsinórban, őket tartják a nagy esélyesnek.
Warner passzol a jobb szélre.
Ott van Marshall, touchdown!
Nincs olyan ember, aki azt mondaná,
hogy a New England győzhet.
Mindenki azt kérdezi: „Mennyivel fog nyerni a Rams?”
- Csodálatos... - Döglött, egyhangú, unalmas.
A húszasnál, tíz, öt. Touchdown! Marshall Faulk.
Valódi verseny híján
a fő hírünk negyedik napja Brady és Bledsoe.
- Ne! - Michael, tudom, hogy utálod.
De az az igazság, hogy nincs más sztori. Ez a meccs teljesen érdektelen,
és nem tudunk semmi másról írni, csak Bradyről és Bledsoe-ról.
Sok marhaságot írtak
erről az egész Brady-Bledsoe-vitáról az elmúlt napokban.
Nem azért jöttünk, hogy tovább szítsuk ezt a polémiát.
Ugyanakkor azt meg kell mondani, hogy Bledsoe
zseniális hosszú passzokat ad...
Úgy vélem, Brady fájós bokája problémát jelent.
Nekem is kiment már a bokám.
De nem ezért jöttünk.
- Hanem hogy békét teremtsünk. - Hogy békét teremtsünk.
A mai edzés után Bill Belichick várhatóan dönteni fog
abban az nehéz kérdésben, ami még eldöntetlen New Orleansban:
ki lesz a kezdőirányító vasárnap.
Az, aki a Patriots mind a 12 megnyert meccsét kezdte,
vagy aki 17 hetes rozsdát rázott le magáról,
hogy megmentse a szezont a csapatának múlt hétvégén Pittsburghben.
Az edzés végén felhívtak Belichick hotelszobájába.
Ő leült, és azt mondta: „Úgy néz ki, rendben van Tommy bokája.
Döntöttünk: csak egy irányítót készíthetünk fel,
és Tomot választjuk... ezen a héten, és...”
DREW BLEDSOE, IRÁNYÍTÓ
Hú! Ez aztán... keserű pirula volt!
Egy nagyon keserű pirula.
Azt hiszem, ami Drew-t illeti, ő játszani akart.
Nehéz helyzet ez egy olyan veteránnak, mint Drew.
Hogyan fogadja a döntést?
Nyilvánvalóan nagyon csalódott vagyok.
Visszatekintve, nagyon örülök Belichick edző összes döntésének.
Kezében tartotta a gyeplőt, és...
És örülök, hogy így döntött.
Ahogy egész évben...
mindenben segítek majd neki, hogy jól játsszon a meccsen.
És...
Drew rengetegféleképpen keresztbe tehetett volna.
Bár nagyon csalódott volt, mégis támogatta Tomot.
Sokat jelentett nekem, hogy ezt láttam.
Mindaz, amit Belichick mond: a munka, meg hogy a csapat legyen az első,
Drew ezt így is csinálta.
Itt van egy százmillió dolláros irányító, aki azt teszi, ami jó a csapatnak.
Szerintem innen indult el a Patriots-módszer.
36. SUPER BOWL, 2002. FEB. 3.
Jó estét kívánok,
üdvözlök mindenkit a 36. Super Bowlon!
PATRIOTS-ST. LOUIS RAMS-MECCS
Lássuk a Nemzeti Futballkonferencia bajnokait, a St. Louis Ramst!
Fiatal focistaként
arról a pillanatról álmodsz, amikor felkonferálnak a Super Bowlon.
És a San Diego State Egyetem futójátékosa
28-as sorszámmal, Marshall Faulk.
Mondják a neved, a számod, a pozíciód,
és kifutsz a világ szeme elé.
Nyolcvannyolcas számmal Torry Holt.
Itt és most! Itt és most! Ma!
- Igen. Ma lesz! - Ma!
Ez egy csúcspont egy játékos számára.
A New England Patriots játékosai sorakoznak a folyosón
a köszöntésre és a bemutatáshoz.
Gyerünk!
Hogy vagyunk? Hogy vagyunk?
Nem tudtuk, mit csináljunk.
Aztán hallottam, hogy valaki azt kiáltja: „Csapatként vonulunk be!”
Mindannyian együtt.
Így jutottunk idáig. Úgy, hogy egy csapat vagyunk.
Felrázzuk a világot!
És most, akik azt választották, hogy egy csapatként mutassuk be őket,
az Amerikai Futballkonferencia bajnoka:
a New England Patriots.
Ezt látva arra gondoltam:
„Szentséges ég! Itt jönnek. A csapatom.”
„Üdvözöljük...” Most is tisztára libabőrös leszek tőle.
„...a New England Patriotst!”
AZ AFC-BAJNOK NEW ENGLAND PATRIOTS
Igen!
Ez volt az igazi piros-fehér-kék. Ez volt Amerika.
Szemben álló csoportok? Tegyük őket félre!
Egyek vagyunk.
Amerika csapata voltunk. A színeink, minden.
Kötelességünknek éreztük szeptember 11-e és az országunkat ért csapások után.
Az volt a témánk, hogy egyek vagyunk. Együtt csináljuk ezt. Egy emberként.
Hajrá, gyerünk!
Azt nem tudom, mit jelentett ez Amerikának.
De azt igen, hogy a pálya szélén állva, mikor láttam a piros-fehér-kéket,
és mindenhol Patriots-szurkolók voltak, akkor arra gondoltam:
„Az isten szerelmére!”
Amerika imádja az esélyteleneket. És értem is, miért.
Mégis mindennél jobban dühített a helyzet.
Történjen bármi, nem kíméljük a hátsó fertályukat!
Adam Vinatierié a kezdőrúgás itt, New Orleansban.
Rástartol a labdára, és kezdetét veszi a 36. Super Bowl!
Murphy kitör a többiek közül.
Lássuk, mit sikerül összehoznia!
Állítólag ez a legjobb támadójáték,
és nemcsak most, hanem talán az egész futballtörténelemben.
- Hajrá. Rams! Gyerünk! - Rúgjátok el!
Technikásabb focicsapat volt,
de úgy gondoltuk, nem túl strapabíró.
Azt mondtam: „Tudjátok, mit? Unom hallani, mennyire profik.
Nem érdekel, milyen gyorsak, mennyire sportosak.
Ez itt foci. És lemosunk titeket a pályáról.”
Így van! Adjatok nekik, baszki!
Tudtuk, hogy más stílusban kell játszanunk.
Erősnek kell lennünk, keménynek és durvának.
Olyanoknak, akiket jobb elkerülni egy sötét sikátorban.
Rászálltak Warnerre. Megdolgozzák.
Bill Belichick azt mondta nekem: „Csak úgy nyerhetünk,
ha erőteljesebben játszunk,
és máshogy kell pontokat szereznünk, a támadósorunkon kívül.”
Warner hátrál a dobáshoz. Jön a blitz!
Interception!
Ty Law kapta el! Harminc, 25, 20, 15!
Touchdown!
Ty Law levadászta és beviszi!
A Patriots ezzel átvette a vezetést.
Nem fogok hazudni.
Minden bizonnyal ez volt az életem legkönnyebb interceptionje.
Az ilyen interceptionöket általában kihagyjuk,
mert: „Fel akarsz ültetni? Úgysem fogod...”
„Tudom... Mi van, Kurt? Úgysem dobod el.”
Valamit nagyon jól meglátott Bill a meccsen.
A játékosai szerint azt mondta: „Akaszkodjatok rá az elkapókra,
a mezükre! Fogjátok őket!
A Super Bowlon ezt nem büntetik holdingként vagy akadályozásként.
Nem fogják. De ha mégis...
akkor semmi baj. Abbahagyjátok.
Aztán kicsit később újra csináljátok.”
És ők így is tettek.
Nem szóltam semmi.
És miért nem?
A bőgés meg minden.
Pedig így van.
Ha büntetlenül csinálhatod, csináld!
És ők csinálták.
Brady hátrál a dobáshoz, keres, és passzol jobbra.
Touchdown, David Patten!
Touchdownpassz nyolc yardról Tom Bradytől.
Ki gondolta volna, hogy ha valahol felpörög a támadófal,
akkor az a New England Patriotsnál lesz?
Azon a Super Bowlon a félidőben 14-3-ra vezettünk.
ROMOKBAN A RAMS
Mikor a csapat jött le a pályáról, az apám rám nézett, és azt mondta...
Tizennégy-három?
TULAJDONOS, PATRIOTS
Mit fogok mondani, ha nyerünk?
Jonathan elkezdett leírni pár dolgot.
Volt egy kis bűntudatom.
Vagy babonás lettem.
Ne igyunk előre a medve bőrére!
Piszok nehéz fordítani egy Super Bowl-mérkőzésen.
Ha valaki képes rá,
akkor az egy a Ramshez hasonló, dinamikus csapat.
Hajrá, Rams! Hajrá, Rams!
Persze, az első félidőben Belichick bevetett pár csavart labdát.
De nem érdekel.
Győzünk azzal, amink van.
Hadd szóljon! Nyomás!
Warner hátrál a dobáshoz.
Előreadja a labdát. Faulk elkapja.
A tízesen belül, a nyolcyardos vonalnál. De ott megállítják.
Vagyis a Rams elindult.
Kapkodhatjátok majd a fejeteket. Ez a terv.
Letámadjuk őket.
Második és gól.
Az irányító indul meg a labdával. Touchdown, Kurt Warner.
Besétált, hozzá sem értek.
Ez aztán könnyű volt, mi?
És a Patriots előnye egy touchdownnyira zsugorodott.
Ötven percen át nem engedtük pontot szerezni az ellenfelet.
Aztán az utolsó tíz percben elszabadult a pokol.
A Rams támadósora feltámadt az utolsó negyedben.
Adjatok neki!
Nem hagyjuk őket! Gyerünk!
Győzünk!
- Nem hagyjuk! - És szabályosan!
Gyors védők kellenek nekem! Gyors védők kellenek. Nyomás!
Warner hátrál. Keres, balra dob.
Szabad ember a tízesnél!
Az ötösön belül, kint, aztán bent. Touchdown! Saint Louis.
És a Rams egyenlített.
Szívfacsaró negyedik negyed ez a Patriots számára.
Döntetlen az állás 17-17-tel másfél perccel a vége előtt.
Csak húzni kell az időt.
A hosszabbításhoz.
Nem akarunk erőltetni semmit.
Ne csináljunk semmi butaságot!
Tarthattuk volna a labdát, hogy a hosszabbításban dőljön el a meccs.
De Bill megkérdezte a fejhallgatóban: „Oké, Ernie, mit akarsz csinálni?”
Azt feleltem: „Bill, kifogytunk a szuflából.
Ha újra megszerzik a labdát, nem biztos, hogy megállíthatjuk őket.”
Vagy sikerül ez az előretörés, vagy vége.
Lehetőséget kell adnunk Adam Vinatierinek,
hogy lehozza a meccset a normál játékidőben.
Bill Belichick annyit mondott: „Csináljuk.”
És hogy: „Vigyázz a labdára!”
Drew ott állt mellettem,
és odabökte: „Egy nagy szart!”
Emlékszem, szóltak Tomnak,
hogy legyen óvatos.
Mire én: „Ne! Mi voltunk a nagy esélytelenek.
Senki sem várta, hogy itt leszel. Hogy itt leszünk.
Szard le magasról, haver! Csináld!”
Brady a shotgunban.
Nem tetszik nekem, amit most a Patriots csinál.
A saját 20-as vonaluknál vannak, és nem maradt időkérésük.
Én a hosszabbításra játszanék.
Mindenki kiakadt: „Mi a fene!
El fogjuk dobni?”
Abban az évben egy hullámvasút volt az önbizalmam.
És tényleg nem tudtam, mire vagyok képes.
De az a tudat, hogy bíznak bennem a csapattársaim,
azt jelentette a számomra: álljunk ki, repüljön a labda!
Brady fogadja a snapet. Érkeznek a védők. Kijut, középre dob.
És elkapják a 21 yardos vonal után.
Az óra 1:09-et mutat.
Sietniük kell.
Brady fogadja a snapet.
Lepasszolja balra J. R. Redmondnak.
Harminc, 35, 40, és megvan az első kísérlet.
Alig maradt játékidő az egyik legnagyszerűbb Super Bowl-mérkőzésen.
Bradyhez érkezik a közvetlen snap.
Előrelép, passzol, megvan!
Troy Brown a 40-esnél.
A 37 yardos vonaltól balra. És kimegy.
Már tetszik nekem, amit a Patriots csinál.
Haladtunk szépen előrefelé a pályán.
Szinte szürreális volt.
Bradynél. Lepasszolja Wigginsnek.
Elérik a 30-as vonalat. Nem kérdés: mezőnygól-pozícióban vannak.
Brady a földhöz vághatja a labdát, hogy megállítsa az órát.
Földhöz fogja vágni.
Hét másodperc.
Vinatieri mezőnygóltávolságban.
Eszembe jut, mikor a lelátón ülve
egy Super Bowl-győzelemről álmodoztunk.
Rengeteget jelentett mindnyájunknak.
Gyerünk!
És végre egy rúgásnyira álltunk tőle.
Jól van, hét másodperc maradt,
és Adam Vinatieri mezőnygóllal próbálkozik 47 yardról a győzelemért.
Negyvenkét évet vártunk.
És most minden ezen múlott.
Elrúgták, és...
Jó lesz ez! Jó! Jó!
Adam Vinatieri berúgott egy 48 yardos mezőnygólt, és ezzel a mérkőzés eldőlt!
A Patriots a Super Bowl bajnoka!
A Nemzeti Futball-liga legjobb csapata!
Adam Vinatieri, 48 yard!
A hétszázát!
Micsoda befejezés!
Micsoda befejezés a Bowlon!
Jóságos ég!
Nem állok szóba senki mással. Mindenki kételkedett bennünk.
Figyelj, lemostuk őket. Lemostuk őket, igaz?
A New England szurkolói 42 éve várnak erre a napra.
A nemzetünk alappillérei a lélek, a hit és a demokrácia.
Mindannyian patrióták vagyunk.
És ma este a Patriots lett a világbajnok!
...hosszú passz a touchdownhoz,
vagy ugyanilyen jó érzés a mezőnygól?
Szép volt, 12-es!
- Hű, haver! Csúcs vagy! - Te vagy a csúcs.
Tom Brady és Drew Bledsoe együtt.
Mit szól hozzá, Tom Brady? Milyen érzés?
- Hihetetlen! - A színpadhoz!
Na, mit szólsz?
Mi szólsz hozzá? Mit szólsz?
Egész életemben erről álmodtam.
Ez... ez...
óriási volt, baszki!
De utána teljesen kinyúltam.
Berúgták! Berúgták!
Nem buliztam a csapattal.
P-A-T-S! Pats! Pats! Pats!
Emlékszem, mikor másnap beszálltam a kocsiba, Belichick edző...
Ő is beszállt, és még mindig matt volt.
Éreztem a piaszagot.
Emlékszem, azt mondta nekem: „Nos, Tom,
elég jó éved volt.”
Tudjátok? És...
Ő így dicsért.
A Pats ma diadalmasan hazatért,
és hoztak magukkal egy csomagot is New Orleansból: a Super Bowl-trófeát.
Sok száz régóta reménykedő szurkoló várta,
hogy ünnepelhessen a több évtizednyi csalódás után...
SUPER BOWL-BAJNOKOK
Másnap felébredtem, és...
ROVATVEZETŐ
„Tényleg... ez történt?
A Patriots nyerte a Super Bowlt?”
Ez a bostoni rajongóknak egyszerűen felfoghatatlan volt.
Több mint egymillió New England-i fagyoskodott
a mínusz tízfokos szélben, hogy gratulálhasson
a világbajnokcsapatnak.
Egy nő odalépett hozzám, és így szólt:
„Meg akarom köszönni.
A nagypapám azt üzeni: most már boldog emberként halhat meg.”
Ez nagyon meghatott. Azt gondoltam: „Hűha!”
- Patriots! - Elsők! Elsők!
Köszönjük!
Tom Brady... Super Bowl-nyertes irányítóként
rengeteg figyelem irányul rád, lehetőségeket kapsz.
FELESÉGÜL VESZEL, TOM?
A Super Bowl után meghosszabbították újabb négy évre a szerződését
hat vagy hétmillió dolláros évi fizetéssel.
Szeretünk, Tom!
Azt hiszem, villámcsapásként tudatosult benne.
„Ez az új valóság a számomra.”
Emlékszem, egy nap a kocsiban ültünk, és ő azt mondta nekem:
„Nugent, milliomos vagyok.”
„Tom, igen, az vagy” - feleltem.
Mire ő: „Nem, nem, nem. Milliomos vagyok!”
És abban a pillanatban, sosem felejtem el,
megszólalt a „Black Betty” a rádióban. Tom felhangosította,
és léggitározva ünnepeltük Tom meggazdagodását.
Köszöntsük
a New England Patriots-világbajnok Tom Bradyt!
Üdv újra itt, és gratulálok!
Tom Brady lett a legkeresettebb...
Felejtsük el a „focista” szót! A legkeresettebb egyéniség és híresség.
Egy kabrióban a Disney Worldben.
Az összes magazin címlapján.
És nem csak a Sports Illustratedről beszélek.
Kilőtt a népszerűsége.
Köszönöm szépen.
Felhívtak a Fehér Házból, hogy szeretnék,
ha Tommy az elnöki meghívottak között ülne az elnök évértékelő beszédén.
És az Év Sportolója... Tom Brady!
A Patriotsból egyfajta elixír lett.
Mindenki azt akarta inni, amit a Patriots,
mert ők mindent arannyá változtattak.
A 38. Super Bowl.
A Carolina Panthers és a New England Patriots.
Ez lehet három éven belül a Patriots második Super Bowl-bajnoki címe.
Negyvenegy yardról.
Jól néz ki!
A New England Patriots a Super Bowl-bajnok!
Ekkor már Bill Belichicket a legnagyobb futballzseninek tartották.
Tom Bradyt pedig a gyerekkori hőséhez, Joe Montanához hasonlították.
Hittetek bennünk!
És Robert Kraft az egyik legbefolyásosabb tulajdonos lett.
Ők hárman felértek az NFL-világ csúcsára.
Két éve megígértem nektek:
nem nyugszunk, amíg nem szerzünk egy újabb bajnoki trófeát
a New England-ieknek.
Hát itt van!
Három év alatt két Super Bowlt nyertünk meg.
És emlékszem, azt mondta az egyik csapattársam:
„Bru, gyere csak ide, cimbora! Figyelj, háromból kettőt megnyertünk.
Ha hármat nyerünk négyből, az már egy dinasztia.”
Akkor hallottam ezt így legelőször.
És rádöbbentett, mit is jelentene.
Ennél a pontnál válik függőséggé.
A CÉL A DINASZTIA!
Ekkor jössz rá, hogy most nem lehet abbahagyni.
Ez a 39. Super Bowl.
A New England Patriotsnak
ez lenne a harmadik győzelme az elmúlt négy év alatt.
Ha ma győznek, dinasztiává válnak.
Néha nehéz másoknak elmagyarázni,
de ez a sport olyan, mint egy drog.
Ha sikert érsz el, valahányszor kapsz belőle egy darabkát,
picit többet akarsz.
Örökké hajszolod az örömmámort, ami elfog
minden egyes győzelem után.
Brady... dob, és elkapják. Touchdown.
Egy egész csapatnyian...
függővé váltunk.
Figyeljetek, foglalkozzunk kicsit többet a feladatunkkal,
és ne dumáljunk meg lökdösődjünk annyit, jó?
Csak tegyük a dolgunkat, és jöjjön a következő akció!
Segítettük és erősítettük egymást.
Pörögjünk! Lehet, hogy elszúrják. Rendben?
Páran tudjuk ezt, páran nem, és vannak, akiket nem érdekel.
Donovan McNabb...
Középre küldi, és Harrison megszerzi.
És a New England Patriots lesz a 21. század első dinasztiája.
DINASZTIA!!!
Idővel megváltozik a kapcsolatod ezzel a droggal.
A győzelem után eufória helyett
már csak megkönnyebbülést érzel.
Ha pedig vesztettél, akkor az... az...
dermesztő volt.
A Denver megunta, hogy mindenki a New Englandről beszél.
Rámennek Bradyre. Eldobja, de levadásszák a labdát.
Interception a célterületen!
Bailey az. Bailey nekiiramodik,
és faképnél hagyja az egyetlen embert, aki megállíthatta volna.
Ez aztán a fordulat!
Úgy néz ki, a Patriots figyelemre méltó sikersorozata
most megszakad.
Bármit megtennél, hogy elűzd a vesztéstől való félelmet.
Akármit.
Az NFL vizsgálja, hogy a Patriots
videóra vette-e szabályellenesen a Jets védősorának edzőit
a vasárnapi meccsen a Meadowlandsben.
Ez az évtized csapata.
Három bajnoki címmel.
Nem szeretném azt hinni, hogy Belichick és a Patriots csalnak.
A kérdés:
vajon ez foltot ejt a csapat eddigi összes eredményén, vagy sem?
A feliratot fordította: Gelléri Péter